ועדת החוקה, חוק ומשפט

ועדת החוקה, חוק ומשפט (או בקיצור ועדת החוקה) של הכנסת היא אחת מוועדות הכנסת הקבועות. הוועדה עוסקת בחוקת המדינה, בחוקי היסוד, בחוקים הרגילים הנוגעים לסדרי המשפט ולשאלות מתחומי המשפט, ובחוקים כגון: בחירות ועוד.

הסיבות להקמת הוועדה
בהחלטת החלוקה של העצרת הכללית של האומות המאוחדות בכ"ט בנובמבר 1947 נאמר: "האספה המכוננת של כל מדינה (היהודית והערבית) תתקין חוקה דמוקרטית למדינתה". במגילת העצמאות נקבע: "אנו קובעים שהחל מרגע סיום המנדט הלילה ועד להקמת השלטונות הנבחרים והסדירים של המדינה בהתאם לחוקה שתקבע על ידי האספה המכוננת הנבחרת, לא יאוחר מ-1 באוקטובר 1948 - תפעל מועצת העם כמועצת מדינה זמנית". אם כן, עצרת האו"ם חייבה כינון חוקה וכל נציגי המפלגות העיקריות חתמו על הכרזת העצמאות שאישרה קביעה זו, ואף קבעה תאריך יעד לכינון החוקה. ברוח דברים אלו הוקמה בסמוך לקום המדינה ועדה לענייני חוקה בראשות ד"ר זרח ורהפטיג. דוד בן-גוריון, אז ראש הממשלה, הכריז כי תפקידה הוא לעבד הצעת חוקה לפרלמנט הבא. אפשר להסיק שהייתה כוונה לחוקק חוקה פורמלית אחרת לא היו מקימים ועדה מיוחדת לשם כך.

רוב חברי הוועדה ראו בשני מסמכים אלה מסמכים המחייבים כינון חוקה באופן מיידי, גם מבחינה משפטית וגם מבחינה מוסרית. עוד הם טענו שמיד לאחר אישור החוקה, על האספה המכוננת להתפזר, כי מטרתה היה לכונן חוקה ורק לאחר מכן תיבחר הכנסת הראשונה.

דעת המיעוט סברה שאין צורך לחייב את האספה המכוננת לכונן חוקה. הם גם קבעו שמועצת המדינה הזמנית תמשיך לכהן לצד האספה המכוננת, קביעה זו זכתה לתמיכת ראש הממשלה דוד בן-גוריון ואף עוגנה בחוק כפקודת המעבר לאספה מכוננת.

כאמור לעיל, לא הייתה תמימות דעים בקשר להכרח המיידי, ולהכרח בכלל בכינון חוקה. בהכללה ניתן לומר, כי תומכי החוקה היו מפלגות ימין, מרכז ושמאל, מפלגות אלו היו מפלגות מיעוט אשר מנהיגיהן היו חסרי אונים מול מפא"י הדומיננטית. כל המפלגות שתמכו בחוקה, למעט המפלגה הפרוגרסיבית, ישבו באופוזיציה. טיעוניהם של התומכים בכינון החוקה נשענו בעיקר על הצורך בהגנה על זכויות הפרט והסדרתם בחוקה.

את המתנגדים לחוקה אפשר לחלק לשלושה סוגים.
המתנגדים לכינון חוקה באופן מיידי. לדעתם, יש צורך לחכות עם כינון החוקה משום שחוקה צריכה להיכתב בסופה של מהפכה כדי להנציח עקרונות מסוימים ומדינת ישראל במצבה היא רק בתחילתה של המהפכה. בנוסף הם טענו, שחוקה אמורה להתבסס על אמונו של העם בה ואנו איננו יודעים עדיין מה דעתם של היהודים העתידים לבוא שכן המדינה הייתה עוד בתקופה של קליטת עלייה נרחבת.
 אנשים שחושבים שאפשר להסתפק בחוקי יסוד.
 אלה המתנגדים לכינון חוקה באופן עקרוני, אותם אנשים השתייכו ברובם למפלגות הדתיות.

התוצאה של הוויכוח היא, שלמדינת ישראל אין היום חוקה. הדיונים בנושא החוקה הסתיימו בהצעה שהוגשה בפני הכנסת, על ידי חבר הכנסת יזהר הררי.

פשרת הררי

על פי ההצעה, הכנסת הראשונה הטילה על ועדת חוקה, חוק ומשפט להכין הצעת חוקה למדינה, והחוקה תהיה בנויה מפרקים, כך שכל פרק יהווה חוק יסודי בפני עצמו. הפרקים יובאו לאישור בפני הכנסת, וכאשר והוועדה תסיים את עבודתה, כל הפרקים יתאגדו לחוקת המדינה.

ההצעה התקבלה ב-13 ביוני 1950, על ידי חברי הכנסת, והיא ידועה כ"החלטת הררי", אשר קובעת את הדרך לכינון חוקה. מדובר בה במפורש על ועדה שתכין חוקה, ומשמעות הדבר, שגם לאחר הסבת שמה של האספה המכוננת לכנסת הראשונה, היא תמשיך להיות רשות מכוננת. למרות ההחלטה, נותרו שאלות פתוחות לגבי הנושאים בהם יעסקו החוקים היסודיים, האם באמת יש חובה לכונן חוקה? הרי נאמר בה שהכנסת "מטילה" על ועדת חוקה חוק ומשפט להכין חוקה, אך כתוב "במידה שהוועדה תסיים את עבודתה", מכך ניתן להבין, שכינון החוקה אינו מחויב.

לא ברור גם האם חוק יסודי הופך לפרק בחוקה מיד עם חקיקתו, או רק לאחר איגוד כל החוקים לחוקה? וכיצד יאוגדו כל החוקים? האם לאחר חקיקת האחרון שביניהם תהיה התאגדותם לחוקה אוטומטית או שיש צורך בהחלטה טכנית כדי שיהיו לחוקה? ובכלל מהו תוקפה המשפטי של החלטת הררי?
בהמשך להחלטה זו, חוקקה הכנסת שלושה עשר חוקי יסוד כתשתית לחוקת המדינה:
 חוק יסוד: הכנסת
 חוק יסוד: הממשלה
 חוק יסוד: נשיא המדינה
 חוק יסוד: מקרקעי ישראל
 חוק יסוד: משק המדינה
 חוק יסוד: הצבא
 חוק יסוד: ירושלים בירת ישראל
 חוק יסוד: השפיטה
 חוק יסוד: מבקר המדינה
 חוק יסוד: חופש העיסוק
 חוק יסוד: כבוד האדם וחירותו
 חוק יסוד: משאל עם
 חוק יסוד: ישראל – מדינת הלאום של העם היהודי
ועדת החוקה, חוק ומשפט של הכנסת השש עשרה נטלה על עצמה את המלאכה לבחון את חוקי היסוד שנחקקו עד אז (כלומר, למעט "חוק יסוד: משאל עם" ו"חוק יסוד: ישראל – מדינת הלאום של העם היהודי" שעדיין לא נחקקו), להתאים אותם למסמך חוקתי, לצרף הצעות לפרקים החסרים ולאגד את כל אלה למסמך אחד הכולל הצעות לחוקה.

יושבי ראש הוועדה 

#כנסתשנות פעילותיושב ראשתמונהסיעה1הכנסת הראשונה29 במרץ 1949 - 20 באוגוסט 1951נחום ניר-רפאלקס70pxמפ"ם2הכנסת השנייה18 בספטמבר 1951 - 12 בדצמבר 1955משה אונא70pxהפועל המזרחיהכנסת השלישיתחזית דתית לאומית, הפועל המזרחי, מפד"ל312 בדצמבר 1955 - 14 בנובמבר 1956זרח ורהפטיג70px(1)14 בנובמבר 1956 - 30 בנובמבר 1959נחום ניר-רפאלקס70pxאחדות העבודה - פועלי ציון(3)הכנסת הרביעית1 בדצמבר 1959 - 4 בספטמבר 1961זרח ורהפטיג70pxמפד"ל(2)הכנסת החמישית4 בספטמבר 1961 - 17 במאי 1966משה אונא70pxהכנסת השישית417 במאי 1966 - 17 בנובמבר 1969יצחק רפאל70px5הכנסת השביעית23 בדצמבר 1969 - 4 באפריל 1971ישראל שלמה בן-מאיר70px611 במאי 1971 - 21 בינואר 1974יוסף גולדשמידט70px(3)הכנסת השמינית12 במרץ 1974 - 13 ביוני 1977זרח ורהפטיג70px7הכנסת התשיעית28 ביוני 1977 - 20 ביולי 1981דוד גלס70px8הכנסת העשירית20 ביולי 1981 - 21 בנובמבר 1988אליעזר קולס70pxהליכודהכנסת האחת עשרה9הכנסת השתים עשרה23 בינואר 1989 - 13 ביולי 1992אוריאל לין70px10הכנסת השלוש עשרה22 ביולי 1992 - 17 ביוני 1996דוד צוקר107x107 פיקסליםמרצ11הכנסת הארבע עשרה16 ביולי 1996 - 2 במרץ 1998חנן פורת108x108 פיקסליםמפד"ל, האיחוד הלאומי122 במרץ 1998 - 7 ביוני 1999שאול יהלום70pxמפד"ל13הכנסת החמש עשרה19 ביולי 1999 - 19 במרץ 2001אמנון רובינשטיין105x105 פיקסליםמרצ1419 במרץ 2001 - 17 ביולי 2002אופיר פינס-פז70pxישראל אחת, עבודה-מימד1517 ביולי 2002 - 17 באפריל 2006מיכאל איתן 105x105 פיקסליםהליכוד(15)הכנסת השש עשרה16הכנסת השבע עשרה30 ביוני 2006 - 24 בפברואר 2009מנחם בן-ששון70pxקדימה17הכנסת השמונה עשרה6 במאי 2009 - 31 במרץ 2015דוד רותם70pxישראל ביתנוהכנסת התשע עשרה18הכנסת העשרים1 ביוני 2015 - 30 באפריל 2019ניסן סלומינסקי70pxהבית היהודיהכנסת העשרים ואחת הוועדה לא הוקמה בשל התפזרות מיידית של הכנסת בגלל המשבר הפוליטיהכנסת העשרים ושתיים19הכנסת העשרים ושלוש27 במאי 2020 - 6 באפריל 2021יעקב אשר105x105 פיקסליםיהדות התורה20הכנסת העשרים וארבע28 ביוני 2021 - 15 בנובמבר 2022גלעד קריב105x105 פיקסליםהעבודה20הכנסת העשרים וחמש4 בינואר 2023 - מכהןשמחה רוטמן70pxהציונות הדתית

קישורים חיצוניים

 שידורי וידאו של ועדת החוקה, חוק ומשפט, באתר ערוץ הכנסת
 חוקה בהסכמה, מתוך האתר של ועדת חוקה חוק ומשפט
שידורי וידאו של ועדת החוקה, חוק ומשפט באתר ערוץ הכנסת


חוקה חוק ומשפט, ועדת